
KĖDAINIŲ RAJONO SAVIVALDYBĖS TARYBA 

SPRENDIMAS

Kėdainiai

[bookmark: _Hlk208906614]Vadovaudamasi Lietuvos Respublikos vietos savivaldos įstatymo 6 straipsnio 22 ir 28  punktais, Lietuvos žemės ūkio ir kaimo plėtros 2023–2027 metų strateginio plano intervencinės priemonės „Sumanieji kaimai“ įgyvendinimo taisyklėmis, patvirtintomis Lietuvos Respublikos žemės ūkio ministro 2023 m. gruodžio 12 d. įsakymu Nr. 3D-841 „Dėl Lietuvos žemės ūkio ir kaimo plėtros 2023–2027 metų strateginio plano intervencinės priemonės „Sumanieji kaimai“ įgyvendinimo taisyklių patvirtinimo“, ir atsižvelgdama į Kėdainių rajono vietos veiklos grupės kvietimą „Sumanūs kaimai 2026“ teikti projektų paraiškas, Kėdainių rajono savivaldybės taryba nusprendžia:
1. Pritarti projekto „Inovatyvios Kėdainių krašto pažinimo erdvės kūrimas“ (toliau – Projektas) paraiškos teikimui ir įgyvendinimui.
2. Skirti iš Kėdainių rajono savivaldybės biudžeto ne mažiau kaip 60 proc. visų tinkamų finansuoti Projekto išlaidų.
3. Apmokėti iš Kėdainių rajono savivaldybės biudžeto visas netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas. 
4. Užtikrinti Projekto veiklų metu sukurtų rezultatų tęstinumą Projekto kontrolės laikotarpiu.
5. Šis sprendimas per vieną mėnesį nuo jo įteikimo arba paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, A. Juozapavičiaus pr. 57, LT‑45262) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT‑01102, arba Kaunas, A. Mickevičiaus g. 8A, LT‑44312, arba Klaipėda, Galinio Pylimo g. 9, LT‑91230, arba Šiauliai, Dvaro g. 80, LT‑76298, arba Panevėžys, Respublikos g. 62, LT‑35158) Lietuvos Respublikos administracinių bylų teisenos įstatymo nustatyta tvarka.

Parengto sprendimo projekto tikslai: 
Parengtu rajono Tarybos sprendimo projektu prašoma pritarti projekto „Inovatyvios  Kėdainių krašto pažinimo erdvės kūrimas“ (toliau – Projektas) įgyvendinimui, skirti iš Kėdainių rajono savivaldybės biudžeto ne mažiau kaip 60 proc. visų tinkamų finansuoti Projekto išlaidų ir apmokėti iš Kėdainių rajono savivaldybės biudžeto visas netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.  

Sprendimo projekto esmė, rengimo priežastys ir motyvai:
[bookmark: _Hlk242952128]Kėdainių rajono vietos veiklos grupė rengia Sumanaus kaimo strategiją „Kėdainių rajonas – sumanių, tvarių bendruomenių ir inovatyvaus turizmo vieta“, kuri bus įgyvendinama kaip skėtinis projektas, sudarytas iš bendros strategijos ir ją įgyvendinančių projektų. Siekdama prisidėti prie strategijos tikslų įgyvendinimo, Savivaldybės administracija planuoja teikti projekto paraišką inovatyvios Kėdainių krašto pažinimo erdvės sukūrimui. Projekto įgyvendinimo vieta – Pelėdnagių k.
Projektu numatoma įrengti miniatiūrų parką, kuriame būtų pristatomi visų 11 seniūnijų išskirtinumą, istoriją, kultūrą, architektūrą ar kitus vietos savitumus atspindintys objektai. Kiekvienas objektas būtų atkurtas sumažintu masteliu, panaudojant 3D technologijas, ir papildytas skaitmeniniais sprendimais, leidžiančiais lankytojams susipažinti su interaktyvia informacija apie konkretų objektą bei vietovę. Taip pat kuriamoje erdvėje būtų įrengti želdynai, poilsio salelės, energetiškai efektyvus apšvietimas, geriamojo vandens stotelė, rūko vėsinimo sistema ir kiti lankytojų komfortą užtikrinantys sprendimai. Tokiu būdu vienoje patrauklioje ir inovatyviojoje erdvėje būtų reprezentuojamas visas Kėdainių kraštas, skatinant pažinti ne tik miestą, bet ir rajono seniūnijas bei jose esančius lankytinus objektus.

Lėšų poreikis: 
Maksimali tinkama finansuoti Projekto vertė – 500 000 Eur (Europos žemės ūkio fondo kaimo plėtrai ir Lietuvos Respublikos valstybės biudžeto lėšos sudaro iki 40 proc. visos Projekto vertės, arba iki 200 000 Eur; Savivaldybės biudžeto lėšos sudarytų ne mažiau kaip 60 proc. visos Projekto vertės, arba 300 000 Eur). Planuojama projekto trukmė – iki 24 mėnesių.

Laukiami rezultatai:	
Projektas prisidėtų prie Kėdainių rajono žinomumo didinimo, patrauklios turizmo ir laisvalaikio infrastruktūros kūrimo, krašto identiteto stiprinimo ir inovatyvaus Kėdainių krašto pristatymo. Taip pat būtų diegiami tvarūs ir išmanūs sprendimai, skatinamas jaunimo įsitraukimas, sudaromos sąlygos edukacinei veiklai, didinamas gyventojų ir lankytojų susidomėjimas rajono savitumu bei skatinamas lankytojų srautų pasiskirstymas Kėdainių rajono seniūnijose.

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

